ᱜᱚᱛᱤ ᱠᱨᱩᱥᱱᱚ ᱢᱤᱥᱨᱚ

ᱜᱚᱛᱤ ᱠᱨᱩᱥᱱᱚ ᱢᱤᱥᱨᱚ ᱫᱚ ᱳᱰᱤᱥᱟ ᱦᱟᱭ ᱠᱳᱴ ᱨᱤᱱᱤᱡ ᱮᱭᱟᱭ ᱟᱹᱱᱤᱡ ᱢᱩᱠᱷᱤᱭᱟᱹ ᱫᱚᱨᱵᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱑ ᱢᱮ ᱑᱙᱖᱙ ᱠᱷᱚᱱ ᱓᱐ ᱚᱠᱴᱚᱵᱚᱨ ᱑᱙᱗᱕  ᱫᱷᱟᱹᱵᱤᱡ ᱩᱱᱤ ᱫᱚ ᱳᱰᱤᱥᱟ ᱦᱟᱭ ᱠᱳᱴ ᱨᱤᱱᱤᱡ ᱢᱩᱠᱷᱤᱭᱟᱹ ᱫᱚᱨᱵᱟᱨᱤᱭᱟᱹ ᱢᱟᱹᱪᱤᱨᱮ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾ ᱟᱨ ᱱᱚᱝᱠᱟ ᱛᱮ ᱛᱩᱨᱩᱭ ᱥᱮᱨᱢᱟ ᱫᱷᱟᱹᱵᱤᱡ ᱮ ᱠᱟᱹᱢᱤ ᱞᱮᱫᱼᱟ ᱾ 

 ᱡᱤᱭᱚᱱᱤ 

ᱰᱷᱮᱝᱠᱟᱱᱟᱲ ᱦᱚᱱᱚᱛ ᱨᱮᱱᱟᱜ ᱜᱮᱞᱳ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱡᱟᱱᱟᱢ ᱟᱹᱛᱩ ᱠᱷᱚᱱ ᱜᱮᱭ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱑᱙᱓᱗ ᱨᱮ, ᱩᱱᱤ ᱫᱚ ᱯᱟᱴᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱹᱣᱰᱤᱟᱹᱨᱤ ᱨᱮ ᱥᱚᱱᱮᱨᱥᱤᱫᱽ ᱨᱮᱱᱟᱜ ᱰᱤᱜᱽᱨᱤᱭ ᱟᱢᱮᱴ ᱞᱮᱫᱼᱟ ᱟᱨ ᱯᱟᱴᱱᱟ ᱨᱮᱜᱮ ᱟᱡᱟᱜ ᱠᱟᱱᱩᱱ ᱯᱚᱲᱦᱚᱱ ᱦᱚᱸᱭ ᱮᱛᱚᱦᱚᱵ ᱞᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱳᱰᱤᱥᱟ ᱛᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱟᱨ ᱑᱙᱔᱐ ᱨᱮ ᱠᱚᱴᱚᱠ ᱨᱮ ᱟᱡᱟᱜ ᱠᱟᱱᱩᱱ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱫᱼᱟ ᱾ ᱩᱱᱤ ᱫᱚ ᱑᱙᱔᱐ ᱨᱮ ᱳᱰᱤᱥᱟ ᱱᱮᱭᱟᱭᱯᱟᱞᱤᱠᱟ ᱨᱮ ᱢᱩᱸᱥᱤᱯᱷ ᱮ ᱟᱹᱪᱩ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱚᱜᱚ ᱫᱚᱨᱵᱟᱨᱤᱭᱟᱹ ᱠᱮᱰᱚᱨ ᱨᱮ ᱛᱷᱟᱱᱚᱛᱱᱟᱹᱣ ᱞᱮᱫᱮ ᱛᱟᱦᱮᱸᱫ ᱾ ᱟᱨ ᱳᱰᱤᱥᱟ ᱨᱮᱱᱟᱜ ᱞᱮᱠᱟᱱ ᱞᱮᱠᱟᱱ ᱴᱚᱴᱷᱟᱨᱮ ᱥᱮᱵᱟ ᱞᱟᱹᱜᱤᱫ ᱠᱚ ᱮᱢᱟ ᱟᱫᱮ ᱛᱟᱦᱮᱸᱫ ᱾ ᱤᱠᱷᱟᱹᱱ ᱑᱙᱕᱐ ᱨᱮ ᱩᱱᱤ ᱫᱚ ᱥᱚᱨᱠᱟᱨᱤ ᱥᱮᱵᱟ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫᱼᱟ ᱟᱨ ᱟᱡᱟᱜ ᱠᱟᱹᱢᱤ ᱨᱮᱭ ᱥᱮᱞᱮᱫ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱥᱩᱨ ᱥᱩᱯᱩᱨ ᱜᱮᱵᱟᱨ ᱵᱮᱪᱷᱚᱨ, ᱢᱮᱱᱮᱛ ᱓᱐ ᱡᱟᱱᱩᱣᱟᱨᱤ ᱑᱙᱖᱒ ᱠᱷᱚᱱ ᱩᱱᱤ ᱫᱮ ᱳᱰᱤᱥᱟ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱤᱱᱤᱡ ᱢᱤᱫ ᱳᱰᱤᱥᱚᱱᱟᱞ ᱡᱚᱡᱽ ᱞᱮᱠᱟᱛᱮ ᱛᱷᱟᱱᱚᱛᱱᱟᱹᱣ ᱠᱚ ᱮᱢᱟ ᱟᱫᱮ ᱛᱟᱦᱮᱸᱫ ᱾  ᱑ ᱢᱮ ᱑᱙᱖᱒ ᱠᱷᱚᱱ ᱓᱐ ᱚᱠᱴᱚᱵᱚᱨ ᱑᱙᱗᱕ ᱫᱷᱟᱹᱵᱤᱡ ᱩᱱᱤ ᱫᱚ ᱳᱰᱤᱥᱟ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱨᱤᱱᱤᱡ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ 

ᱢᱩᱠᱷᱤᱭᱟᱹ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱛᱮ ᱩᱱᱤ ᱫᱚ ᱑ ᱡᱩᱞᱟᱭ ᱑᱙᱗᱒ ᱠᱷᱚᱱ ᱘ ᱱᱚᱵᱷᱮᱢᱵᱚᱨ ᱑᱙᱗᱒ ᱫᱷᱟᱹᱵᱤᱡ ᱟᱨ ᱒᱑ ᱚᱜᱚᱥᱴ ᱑᱙᱗᱔ ᱠᱷᱚᱱ ᱒᱕ ᱚᱠᱴᱚᱵᱚᱨ ᱑᱙᱗᱔ ᱫᱷᱟᱹᱵᱤᱡ ᱳᱰᱤᱥᱟ ᱨᱤᱱᱤᱡ ᱠᱟᱹᱢᱤᱭᱟᱹᱱ ᱨᱟᱡᱽᱡᱚᱯᱟᱲ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾   

᱖ ᱫᱩᱞᱟᱭ ᱒᱐᱐᱙ ᱨᱮ ᱩᱱᱤᱭᱟᱜ ᱜᱩᱨ ᱫᱚ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱯᱮ ᱦᱚᱲ ᱦᱚᱯᱚᱱ ᱟᱨ ᱯᱮᱭᱟ ᱦᱚᱯᱚᱱ ᱮᱨᱟ ᱦᱚᱛᱮᱛᱮ ᱡᱤᱣᱤᱫ ᱢᱮᱱᱟᱭᱟ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Orissa High Court